Donostiako festak

Donostiako festak festa hauek osatzen dute:

Inauteria, San Juan Sua, Aste Nagusia - Su Artifizialen Nazioarteko Lehiaketa, Euskal Jaiak, Estropadak, San Tomas Feria, 

Olentzero eta Mari domingi, Errege Magoak, Danborrada, Kaldereroak eta Inudeak eta Artzainak.

 Inauteriak 
2025eko otsailaren 27tik martxoaren 4ra

Gure Inauterietan, elkarrekin ibiltzen dira Konpartsa Historikoak, Euskal Inauteri tradizionala eta konpartsa garaikideagoak.

 San Juan Sua 
alt=San Juan Sua|thumb|348x348px|San Juan Sua
2025eko ekainaren 23a

San Juan gaua gau berezia da munduko hainbat lekutan, orduan ospatzen baita udako solstizioa. Donostian, jarduera nagusi eta tradizionala Konstituzio Plazan egin ohi den dantza da, zuhaitz baten inguruan.

 Aste Nagusia - Su Artifizialen Nazioarteko Lehiaketa 
2025eko abuztuaren 9tik 16ra

Aste Nagusia abuztuaren 15aren (Ama Birjinaren egunaren) aurreko larunbatetik hurrengo larunbatera arte izaten da. Jarduera-programa zabala izan ohi du; besteak beste, Donostiako Su Artifizialen Nazioarteko Lehiaketa, ekitaldi nagusietako bat, zeina, 1964an sortu zenetik, munduan diren piroteknia emanaldietan behinenetako bat baita.

 Euskal Jaiak 
2025eko irailaren 3tik 14ra

Donostian iraileko lehen egunetan izan ohi dira Euskal Jaiak. Formatu txikiko kultur jarduerez osatutako programa bat, estropaden igandeen inguruan, non kultura, folklorea eta euskal kirola batzen baitira.

 Estropadak 
2025eko irailaren 7a eta 14a

Donostiako estropadak 1879tik egiten dira, iraileko lehen bi igandeetan betiere, Kontxako badian. 2008tik, emakumeen estropada ere egiten da.

 Santo Tomas Feria 
2025eko abenduaren 21a

Santo Tomas jaia egun bakar batean ospatu ohi da: abenduaren 21ean. Egun horretan, Donostia nekazari-azoka bihurtzen da, eta txistorra izaten da hango protagonista.

 Olentzero eta Mari Domingi 
alt=Olentzero eta Mari Domingi|thumb|380x380px|Olentzero eta Mari Domingi
alt=Donostiko danborrada|thumb|380x380px|Donostiko danborrada
2025eko abenduaren 24a

Olentzero eta Mari Domingi Donostiara etortzen dira urtero abenduaren 24an, haur donostiarrek ikus ditzaten eta gutunak eman diezazkieten magiazko gau baterako desiraz beterik.

 Errege Magoak 
2026ko urtarrilaren 5a

Urtarrilaren 6a ilusioz itxaroten dute milaka umek urtero, eta bezperan, urtarrilaren 5ean, Ekialdeko Errege Magoek Donostia bisitatzen dute, hutsik egin gabe.

 Danborrada 
2026ko urtarrilaren 20a

San Sebastian egunean, urtarrilaren 20an, hiri osoa antzaldatu egiten da 24 orduz, eta danbor eta barrilen tarrapata nagusitzen da nonahi, Raimundo Sarriegiren musikarekin batera.

 Kaldereroak 
Zehaztu gabeko data

Jai honetan, kaldereroak Donostiara Inauterien iragarle etorri zirenekoa ospatzen da, otsailaren lehen larunbatean edota Kandelario egunaren (otsailaren 2aren) ondorengo larunbatean.

 Inudeak eta Artzainak 
Zehaztu gabeko data

Inude eta Artzainen festa Kandelario egunetik (otsailaren 2tik) hurbilen den igandean ospatzen da; gehienetan, Kaldereroen jaiaren biharamunean. Izenak dioen bezala, artzain eta inudeen konpartsa bat da, eta dantzan egiten dute, danborrariek eta garai bateko pertsonaiek Sarriegiren doinuak jotzen dituzten bitartean.

 Erreferentziak 

 Kanpo estekak